Tulare County

Tulare County er et fylke i den sentrale delen av den amerikanske delstaten California. Det ble opprettet i 1850. I 2000 hadde fylket 368 021 innbyggere. Administrasjonssenteret ligger i byen Visalia. Tulare Countys totale areal er 12 533 km² hvorav 39 km² er vann.

Den vestlige delen av fylket ligger i Central Valley og er et av de mest produktive jordbruksområdene i USA. Den østlige delen strekker seg inn i Sierra Nevada, og hele Sequoia nasjonalpark ligger innenfor grensene til fylket.

Bakterien Francisella tularensis som forårsaker harepest (Tularemi) ble for første gang påvist i prøver fra ekorn fanget i kommunen i 1911.

 Eksterne lenker 


Kategori:Fylker i California
Kategori:Fylker i USA etablert i 1852
Kategori:1852 i California